Source: https://podpora.financnasprava.sk/378135-N%C3%A1klady-na-reklamu-a-reklamn%C3%A9-predmety
Timestamp: 2019-10-18 05:59:56+00:00

Document:
Náklady na reklamu a reklamné predmety
Úvod > Daň z príjmov > Daň z príjmov právnickej osoby > Daňové výdavky > Reklama > Náklady na reklamu a reklamné predmety
Osobitné podmienky pre uplatnenie výdavkov (nákladov) vynaložených na reklamu do daňových výdavkov zákon o dani z príjmov upravuje v § 19 ods.2 písm. k). Zároveň v § 21 ods.1 písm. e) zákon o dani z príjmov vyžaduje, aby takto vynaložené náklady neboli v rozpore so zákonom o reklame.
V súlade s týmito ustanoveniami:
reklama musí byť vynaložená na účel prezentácie podnikateľskej činnosti daňovníka, tovaru, služieb, nehnuteľností, obchodného mena, ochrannej známky, obchodného označenia výrobkov a iných práv a záväzkov súvisiacich s činnosťou daňovníka.
reklama musí byť vynaložená so zámerom dosiahnutia, zabezpečenia, udržania alebo zvýšenia príjmov daňovníka.
reklama musí byť realizovaná v súlade so základnými požiadavkami na reklamu podľa zákona o reklame.
Ak sú splnené uvedené podmienky, výdavky na reklamu sú uznaným daňovým výdavkom v plnej výške bez ohľadu na jej formu.
V súlade s § 17 ods. 19 písm. i) zákona o dani z príjmov súčasťou základu dane daňovníka len po zaplatení sú výdavky (náklady) na reklamu poskytnuté daňovníkovi podľa § 12 ods. 3 písm. a) zákona o dani z príjmov (občianske združenie, nadácia, neinvestičný fond a nezisková organizácia poskytujúca všeobecne prospešné služby).
Daňovým výdavkom sú tiež ýdavky na reklamné predmety v hodnote neprevyšujúcej 17eur za jeden predmet, pričom za reklamné predmety sa nepovažujú:
- darčekové reklamné poukážky;
- alkoholické nápoje okrem alkoholických nápojov podľa osobitného predpisu v úhrnnej výške najviac 5% zo základu dane; uvedené sa nevzťahuje na daňovníka, u ktorého je výroba alkoholických nápojov hlavným predmetom činnosti.
Otázka č.1- Reklamný nápis prezentujúci činnosť
Spoločnosť uzatvorila zmluvu o reklame s miestnym športovým klubom - občianskym združením. Športový klub sa v zmluve zaviazal, že počas sezóny 2019 - 2020 umiestni v športovej hale reklamný nápis prezentujúci činnosť spoločnosti a na tričkách hráčov umiestni obchodné meno firmy. Sú náklady na túto formu reklamy daňovým výdavkom spoločnosti ?
Keďže ide o reklamu platenú občianskemu združeniu, suma preukázateľne vynaložená spoločnosťou na prezentáciu svojho obchodného mena a svojej činnosti je súčasťou základu dane až po zaplatení.
Otázka č.2 - Podpora predaja svojich výrobkov
Daňovník organizoval akciu na podporu predaja svojich výrobkov, v ktorej obal výrobku vrátený zákazníkom bol zahrnutý do zlosovania. Sú ceny odovzdané výhercom zlosovateľnej súťaže uznaným daňovým výdavkom?.
Prostriedky preukázateľne vynaložené daňovníkom na reklamné aktivity formou zlosovateľnej súťaže (náklady na organizáciu vrátane poskytnutých cien) sú podľa § 19 ods.2 písm. k) zákona o dani z príjmov daňovým výdavkom v plnej výške.
Otázka č. 3- Poskytnutie majetku inému daňovníkovi
Akciová spoločnosť, výrobca nealkoholických nápojov, poskytla svojím odberateľom bezodplatne chladiarenské zariadenia v jednotkovej cene vyššej ako 1 700 € za kus, a to na základe písomnej zmluvy, ktorou sa odberateľ zaviazal využívať zariadenia na chladenie nealkoholických nápojov výrobcu a zároveň sa zaviazal ročne odobrať zmluvou stanovené minimálne množstvá nealkoholických nápojov. Sú odpisy týchto chladiarenských zariadení u výrobcu nealkoholických nápojov daňovým výdavkom?
Výrobca nealkoholických nápojov zaradí chladiarenské zariadenia v roku odovzdania predajcovi (odberateľovi) do dlhodobého hmotného majetku a bude ich odpisovať v 2. odpisovej skupine. Tieto chladiarenské zariadenia nie sú priamo používané výrobcom nealkoholických nápojov, ale slúžia na podporu predaja jeho produkcie, pritom túto úlohu plnia aj u predajcu. Preto sú výdavky na ich obstaranie vo forme odpisov v súlade s § 19 ods.2 písm. n) zákona o dani z príjmov uznaným daňovým výdavkom.
Otázka č. 4 - výdavky na reklamu
Spoločnosť ako vlastník outletového maloobchodného centra a ako prenajímateľ vo vzťahu k jednotlivým nájomcom, ktorí v tomto centre prevádzkujú predajne značkového tovaru sa v nájomných zmluvách zaviazala poskytnúť a vyplatiť jednotlivým nájomcom finančný príspevok (kapitálovú náhradu) na zníženie prvotných nákladov súvisiacich s otvorením a prevádzkovaním obchodných priestorov a prilákanie značkových predajcov do outletového centra. Je uvedený výdavok daňovým výdavkom spoločnosti?
Keďže uvedený náklad bol poskytnutý s cieľom generovania príjmov (výnosov) prenajímateľa a priamo súvisí s dosahovanými príjmami outletového centra z prenájmu obchodných priestorov, takúto kapitálovú náhradu je možné považovať za daňový výdavok v súlade s § 2 písm. i) ZDP.
Na strane nájomcu by mala byť prijatá kapitálová náhrada posudzovaná ako zdaniteľný príjem zahrňovaný do základu dane v časovej a vecnej súvislosti či už s dobou, na ktorú sa nájomca zaviazal v nájomnej zmluve prevádzkovať obchodné priestory alebo s vynaloženými bežnými prevádzkovými alebo kapitálovými nákladmi na otvorenie a prevádzkovanie obchodných priestorov (v prípade odpisovaného HM sa postupuje obdobne ako pri zahrnovaní dotácií na hmotný majetok podľa § 17 ods. 3 písm. f) ZDP, tzn. Počas doby odpisovania obstaraného majetku a vo výške daňových odpisov vypočítaných v súlade so ZDP).
Otázka č. 5 - výdavky na reklamný predmet vo forme vína
Otázka č. 6 - alkoholické nápoje z vlastnej produkcie
Spoločnosť, u ktorej výroba alkoholických nápojov (vrátane vína) je hlavným predmetom činnosti, môže uplatniť do daňových výdavkov ako reklamné predmety, ktoré obstarala od iných osôb, len víno v hodnote do 17 eur za jeden predmet, a to len do výšky 5 % zo základu dane za príslušné zdaňovacie obdobie. Keďže spoločnosť vykázala daňovú stratu, výdavky na reklamné predmety vo forme vína obstarané od iných osôb si uplatniť v daňových výdavkoch nemôže. Spoločnosť si môže ako reklamné predmety uplatniť alkoholické nápoje z vlastnej produkcie za podmienky, že hodnota 1 fľaše neprevýši 17 eur, a to aj vtedy, ak spoločnosť vykázala daňovú stratu na r. 301 daňového priznania k dani z príjmov právnickej osoby.

References: § 19
 § 21
 § 17
 § 12
 § 19
 § 19
 § 2
 § 17